**Vjeroučitelji, edukacijski rehabilitatori, psiholozi i socijalni pedagozi**

Za radno mjesto **vjeroučitelja** nije potrebno zatražiti od Ministarstva znanosti i obrazovanja priznavanje inozemne stručne kvalifikacije za rad u reguliranoj profesiji  jer vjeroučitelj treba ispunjavati uvjete sukladno sklopljenim ugovorima Vlade Republike Hrvatske s vjerskim zajednicama i odredbama članka 105. stavka 6. Zakona o odgoju i obrazovanju u osnovnoj i srednjoj školi te imati mandat nadležne vjerske zajednice kojim mu je verificirana dostatna osposobljenost za izvođenje nastave vjeronauka.

Podnositelji zahtjeva koji traže priznavanje inozemne stručne kvalifikacije u svrhu pristupa i bavljenja reguliranom profesijom **stručnog suradnika edukacijskog rehabilitatora ili učitelja/nastavnika edukatora rehabilitatora** podnose zahtjeve za profesiju stručnog suradnika edukacijskog rehabilitatora ili učitelja/nastavnika edukatora rehabilitatora **Hrvatskoj komori edukacijskih rehabilitatora**.

Za priznavanje inozemnih stručnih kvalifikacija u svrhu pristupa i bavljenja reguliranom profesijom **stručnog suradnika psihologa ili nastavnika psihologije** nadležna je **Hrvatska psihološka komora**.

Za priznavanje inozemnih stručnih kvalifikacija u svrhu pristupa i bavljenja reguliranom profesijom **stručnog suradnika socijalnog pedagoga** nadležna je **Hrvatska komora socijalnih pedagoga**.